LDC ราคาพุ่ง 14% วอลุ่มแน่นเปรี๊ยะ! คาดปีนี้รายได้โตโดดเด่น
LDC ราคาพุ่ง 14% วอลุ่มแน่นเปรี๊ยะ! คาดปีนี้รายได้โตโดดเด่นล่าสุด ณ เวลา 11.23 น. อยู่ที่ 3.42 บาท บวกไป 0.42 บาท หรือ 14.00% สูงสุดอยู่ที่ 3.54 บาท และต่ำสุดที่ 2.82 บาท มูลค่าซื้อขาย 160.70 ล้านบาท ขณะที่ดัชนีตลาดหุ้นไทยโดยรวมบวก 0.53%
30 ธ.ค. 2558

ผู้สื่อข่าวรายงานว่า ราคาหุ้นบริษัท แอลดีซี เด็นทัล จำกัด (มหาชน) หรือ LDC ณ เวลา 11.23 น. อยู่ที่ 3.42 บาท บวกไป 0.42 บาท หรือ 14.00% สูงสุดอยู่ที่ 3.54 บาท และต่ำสุดที่ 2.82 บาท มูลค่าซื้อขาย 160.70 ล้านบาท ขณะที่ดัชนีตลาดหุ้นไทยโดยรวมบวก 0.53%
 

 
นายวัฒนา ชัยวัฒน์ กรรมการผู้จัดการ LDC เปิดเผยว่า ไตรมาส 4/58 จะเป็นไตรมาสที่ดีที่สุดของปี หลังจากที่ผ่านมาได้พยายามปรับกลยุทธ์ต่างๆ เพื่อกระตุ้นการเข้าใช้บริการประกอบกับบริษัทจะเริ่มรับรู้รายได้จากสาขาใหม่ในต่างจังหวัดที่จะทยอยเปิดให้ดำเนินการเชิงพาณิชย์ได้ในช่วงปลายปีนี้จำนวน 9 สาขา
โดยยังคงมั่นใจว่ารายได้รวมในปีนี้จะเป็นไปตามแผนที่วางไว้เติบโต 10% จากปี 2557 ที่มีราย ได้ 341 ล้านบาท พร้อมทั้งยังได้ตั้งเป้าที่จะขยายสาขาอย่างต่อเนื่องเป็น 40 สาขา และภายในปี 2560 จะรายได้เพิ่มขึ้นอยู่ที่ระดับ 1,000 ล้านบาท